  Наталья Тетерина Удмуртиын тудву азьын вылӥ дасьлыко югдур ялэмын. Со сярысь улосвыл тӧроен Александр Бречаловен юнматэм косэтэз элькун тӧролэн но кивалтэтлэн нимлыко сайтаз шараязы. Вылӥ дасьлыко югдур 23-тӥ оштолэзьысен нимысьтыз косытозь кыстӥськоз. Сое быдэсъянэз Удмуртиысь премьер-министр Ярослав Семёнов чаклалоз. Озьы ик косэтын улосвылысь куд-ог министерствоослы дэмланъёс шараямын, соос пӧлын — МВД, МЧС, Лэсьтӥськонъя министерство, Транспортъя но сюрес возёсъя министерство. Тодэ вайытом, тудвулэсь тужгес лек вакытсэ Удмуртиын 25–30 оштолэзе возьмало. Тегъёс: МЧС Удмуртия тудву Мерлык  